നഷ്ടവാർത്ത വന്നതോടെ ആപ്പിൾ ഓഹരികൾ എട്ട് ശതമാനം ഇടിഞ്ഞ് 100 ഡോളറിലെത്തി . രണ്ടാം പാദത്തിൽ 5.12 കോടി യൂണിറ്റ് ഐഫോണുകളാണ് വിറ്റത് . കഴിഞ്ഞ വർഷം ഇക്കാലയളവിൽ ഇത് 6.12 കോടിയായിരുന്നു . സ്മാർട്ഫോൺ വിപണി താഴോട്ടാണെന്നാണ് ആപ്പിൾ സിഇഒ ടിം കുക്ക് പറഞ്ഞത് . എന്നാൽ ആപ്പിളിനെ പെട്ടന്ന് ഒരു വലിയ വീഴ്ചയിൽ നിന്നും രക്ഷിച്ചത് ഇന്ത്യയാണെന്ന് ടിം കുക്ക് സൂചിപ്പിക്കുന്നു . അമേരിക്കയും ചൈനയും കഴി ! ഞ്ഞാൽ ആപ്പിൾ ഉൽപന്നങ്ങൾ ഏറ്റവും വിൽപന നടക്കുന്നത് ഇന്ത്യയിലാണ് . എന്നാൽ ഇന്ത്യയിലെ വേഗം കുറഞ്ഞ നെറ്റ്വർക്കുകൾ ഐഫോൺ വിൽപനയെ ബാധിക്കുന്നുണ്ട് . ആപ്പിളിനെ സംബന്ധിച്ചിടത്തോളം ഇന്ത്യ മികച്ച വിപണിയാണ് . എന്നാൽ റീട്ടെയിൽ പ്രശ്നങ്ങൾ വിൽപന കുറച്ചു . ഐഫോൺ 6എസ് വലിയ പ്രകടനം നടത്തിയില്ലെന്ന് ആപ്പിൾ വിലയിരുത്തുന്നു . നേരത്തെ പുറത്തിറങ്ങിയ ഐഫോണുകൾ അപ്ഡേറ്റ് ചെയ്യാൻ ഉപയോക്താക്കൾ കാര്യമായ തൽപ്പര്യം കാണിച്ചില്ലെന്ന് ആപ്പിൾ പറയുന്നു . അതേസമയം , ആപ്പിൾ സ്റ്റോർ , ആപ്പിൾ മ്യൂസിക് വരുമാനം 20 ശതമാനം വർധിച്ചു . ഏതാണ്ട് ആറു ബില്യൻ ഡോളറിനടത്താണ് ഇത് . ഐമാക് , ഐപാഡ് വിൽപന ലാഭത്തിന് മുകളിലാണ് ഇത് . ഇത് ഭാവിയിലേക്കുള്ള സൂചന എന്നാണ് ആപ്പിൾ വിലയിരുത്തുന്നത് ഗാഡ്ജറ്റുകൾക്ക് അപ്പുറം അവയുടെ അനുബന്ധ സേവനങ്ങൾക്ക് പ്രധാന്യം കൊടുക്കാനും ലാഭം പിടിച്ച് നിർത്താനും ആപ്പിൾ ശ്രമിച്ചേക്കും .